કેરીના પાક માટે ઉનાળા પહેલાં ગરમીનું અનુકૂળ વાતાવરણ સર્જાતાં જાન્યુઆરી મહિનામાં જ આંબા મોરના બદલે કેરીના પાકથી લચી પડ્યા છે. આ વર્ષે એપ્રિલ-મેમાં મળતી પાકી કેરી ફેબ્રુઆરીના અંતથી એકથી દોઢ મહિનો વહેલી મળતી થઇ ગઇ છે. આ માસના અંત પહેલાં કેસર કેરીનું પણ બજારમાં આગમન થઇ જશે, જોકે ૧૦ કિલોની પેટીના ગત વર્ષે રૂ.૯૦૦ શરૂમાં બોલાયા હતા, પરંતુ આ વર્ષે મબલક પાક થવા ઉપરાંત કેરીના વહેલા આગમનથી ભાવ ગત વર્ષની સરખામણીએ રૂ.૧૦૦ ‌જેટલો ઓછો રહેશે, જ્યારે આફૂસ કેરીના બોક્સનાે ભાવ રૂ.૯૦૦ હાલમાં બોલાઇ રહ્યાે છે.